তাঁকে দেখা হচ্ছে আগামী দিনের ভারতীয় দলের নয়া তারকা হিসেবে। কুড়ি বছরের ঋষভ পন্থ অবশ্য এখনও ব্যাট হাতে জাতীয় দলের হয়ে তেমন একটা কিছু করে উঠতে পারেননি। কিন্তু এবারের আইপিএল-এ দিল্লি ডেয়ারডেভিলস-এর হয়েও তাঁর ঝোড়ো ব্যাটিং দেখে সকলেই আশান্বিত, দ্রুতই ভারতীয় দলের হয়েও সাফল্য পাবেন ঋষভ। 

এই বিষয়ে অন্যান্য খবর

পন্থের ইনিংস সৌরভকে ফিরিয়ে দিল দশ বছর আগের স্মৃতি


এদিকে আইপিএল-এ ঋষভের একটা মারকুটে শতরান দেখে মুগ্ধ হলেন অভিনেত্রী নুসরত ভারুচা। ‘প্যায়ার কা পঞ্চনামা’ ও ‘সোনু কি টিটু কি সুইটি’ ছবিতে অভিনয় করে তিনি জায়গা করে নিয়েছেন বলিউডে। সেই নুসরত মজেছেন ঋষভের ব্যাটিংয়ে। মুগ্ধ নুসরত মাঝরাতে নিজের টুইটার হ্যান্ডলে টুইট করেন ঋষভের ব্যাটিং দেখে।

ঋষভ পন্থের ব্যাটিংয়ে মুগ্ধ সকলেই। ছবি: বিসিসিআই।
সেখানে তিনি জানান, ঋষভের ৬৩ বলে ১২৮ রানের ইনিংসটি দেখে তিনি এতটাই মুগ্ধ, যে আর একবার ওই ব্যাটিং দেখতে ম্যাচের হাইলাইটসও দেখেছেন তিনি। তাঁর টুইটের আধ ঘণ্টা পরেই উত্তর দেন ঋষভ। নুসরতকে ধন্যবাদ জানান ঋষভ। সঙ্গে হাসিমুখের ইমোজি।

128 off 63!! @RishabPant777 what a game!! Absolute delight to watch! Saw the highlights just to see his innings again!
— Nushrat Bharucha (@NushratBharucha) May 10, 2018

আর সেই টুইটের পরিপ্রেক্ষিতেই আপাতত বাইশ গজের দুনিয়া থেকে বলিউড— নুসরত ও ঋষভকে নিয়ে শুরু গুঞ্জন। হয়তো কিছুই নয়। কেবলি ক্ষণিকের মুগ্ধতা, তাও নেহাতই একটি ভাল ইনিংস দেখার। তবু, রুপোলি পর্দা আর সবুজ মাঠের রসায়ন তো... আমজনতা সব সময়ই খোঁজেন নতুন রূপকথা। 
এক্ষেত্রে তৈরি হওয়া আলতো গুঞ্জন থেকে সত্যিই তেমন কোনও কাহিনি তৈরি হয় কি না, তা জানতে আপাতত অপেক্ষা ছাড়া গতি নেই।